ZAVOD ZA HITNU MEDICINU POŽEŠKO-SLAVONSKE ŽUPANIJE

Osječka ulica 109,  Požega
STRUČNO VIJEĆE

U Požegi 28. kolovoza 2026. godine. 
ZAPISNIK SA 08. SJEDNICE STRUČNOG VIJEĆA
ZAVODA ZA HITNU MEDICINU PSŽ
08. sjednica Stručnog vijeća Zavoda za hitnu medicinu Požeško-slavonske županije održana je 28. kolovoza 2026. godine u 09:00 sati u prostorijama sjedišta Zavoda. 

Sjednici su nazočili:

1. Ivan Ivanković, univ.mag.med.techn. spec. u djel. hit.med. – predsjednik

2. Alen Kusulja, dr.med.spec. hitne medicine – član/zamjenik predsjednika

3. Rihard Perinović, dr.med. spec. obit.med. član 

4. Miroslav Vondra, bacc.med.techn. spec. u djel. hit.med.- član 

5. Igor Dovođa, bacc.med.techn. spec. u djel. hit.med. – član

Ostali:

-
Fabijan Barišić, ravnatelj ustanove
Odsutni:
· Antonio Skalnik, dr.med. specijalizant – član
Predsjednik Stručnog vijeća Ivan Ivanković pozdravio je prisutne članove Stručnog vijeća te je predložio sljedeći 

DNEVNI RED

1. Usvajanje Zapisnika sa prethodne sjednice Stručnog vijeća,

2. Standardizacija izvanbolničkog zbrinjavanja anafilaksije i unaprjeđenje primjene adrenalina,
3. Razno.

Predloženi dnevni red jednoglasno je usvojen od članova Stručnog vijeća.
AD/1

Članovi Stručnog vijeća jednoglasno su usvojili Zapisnik sa prethodne sjednice Stručnog vijeća Zavoda za hitnu medicinu Požeško-slavonske županije.
AD/2
Analizirani su medicinski listovi iz ljetnog razdoblja s fokusom na brzinu reakcije kod sistemskih alergijskih reakcija nakon uboda kukaca. Istaknuta je važnost ranog prepoznavanja kritičnih znakova (stridor, oticanje gornjih dišnih puteva, hipotenzija). Uočena je potreba za jasnijim ujednačavanjem prioriteta pri davanju lijekova, s obzirom na to da kortikosteroidi i antihistaminici imaju odgođeno djelovanje te ne predstavljaju primarnu terapiju u akutnoj fazi sloma cirkulacije. 
Standardizira se postupak prema kojem je adrenalin jedini lijek prvog izbora. Kortikosteroidi (Solu-Medrol) i antihistaminici (Synopen) definiraju se isključivo kao adjuvantna terapija drugog reda i primjenjuju se tek nakon stabilizacije pacijenta adrenalinom. 
Potvrđeno je da se intravenska (i.v.) primjena adrenalina u izvanbolničkim uvjetima koristi restriktivno (kod zastoja cirkulacije ili pod kontinuiranim monitoringom), dok je za opću terensku primjenu intramuskularni pristup zlatni standard zbog brzine resorpcije i sigurnosti bolesnika.
Usvaja se standardizirani i.m. protokol za sve timove (T1 i T2):

1.
Adrenalin se aplicira isključivo intramuskularno (i.m.) u anterolateralnu stranu natkoljenice (m. vastus lateralis) nerazrijeđen (koncentracija 1 mg/ml).

2.
Standardna doza za odrasle: 0,5 mg i.m. (0,5 ml).

3.
Standardne pedijatrijske doze:


Djeca starija od 12 godina: 0,5 mg i.m. (0,5 ml).


Djeca od 6 do 12 godina: 0,3 mg i.m. (0,3 ml).


Djeca mlađa od 6 godina (ili ispod 30 kg): 0,15 mg i.m. (0,15 ml).

4. U slučaju izostanka kliničkog odgovora, evaluacija se provodi svakih 5 do 15 minuta uz mogućnost ponavljanja doze.
Postupanje s autoinjektorima (EpiPen) i ujednačavanje opservacije:
•
Analizirane su situacije u kojima pacijenti sami apliciraju autoinjektor (EpiPen) prije dolaska HMP-a. Naglašena je važnost bolničkog nadzora čak i u slučajevima kada je pacijent po dolasku tima naizgled potpuno asimptomatski, a zbog dokazanog rizika od odgođenih (bifazičnih) anafilaktičkih reakcija.

•
Definira se standardni operativni postupak prema kojem se svi pacijenti sa sustavnom anafilaktičkom reakcijom (bez obzira na inicijalni oporavak na terenu) primarno transportiraju u bolnicu (OHBP). Preporučeno vrijeme opservacije u bolničkim uvjetima iznosi minimalno 6 sati za respiratorne tegobe, odnosno 12 do 24 sata za bolesnike koji su prezentirali znakove dubokog šoka. Odbijanje transporta dokumentira se potpisom liste uz detaljno informiranje pacijenta o rizicima.
Protokol kod pacijenata na terapiji beta-blokatorima

•
Izvjestitelj: Član Stručnog vijeća / Specijalist hitne medicine.

•
Naglašen je specifičan klinički izazov kod pacijenata koji redovito uzimaju beta-blokatore, gdje su adrenergički receptori zasićeni, što može oslabiti standardni učinak adrenalina i dovesti do refraktorne hipotenzije.

•
Uvodi se standardna preporuka: ako bolesnik na kroničnoj terapiji beta-blokatorima ne pokazuje terapijski odgovor nakon dvije i.m. doze adrenalina, tim uvodi Glukagon (1 do 5 mg polagano i.v., praćeno kontinuiranom infuzijom od 5–15 mcg/min), koji djeluje neovisno o beta-receptorima.
Točka 2 jednoglasno je usvojena od strane članova stručnog vijeća.

AD/3
Pod ovom točkom naloženo je glavnom tehničaru da u svrhu unaprjeđenja sigurnosti procesa rada u sve pedijatrijske i reanimacijske ruksake postavi plastificirane, standardizirane tablice s dozama lijekova u mililitrima prema težini i dobi pacijenta.
 Točka 3 jednoglasno je usvojena od strane članova stručnog vijeća.

Sjednica Stručnog vijeća završila je u 09:45 sati. 

 Predsjednik/zamjenik Stručnog vijeća:

                                                                                      _____________________________________  
